EkBass/fiwiki-20250220-pages-articles huggingface dataset:
Uninvited (elokuva)

Uninvited () on vuonna 1999 ensi-iltansa saanut Carlo Gabriel Neron ohjaama italialais-yhdysvaltalainen jännitysdraamaelokuva, jonka pääosissa ovat Vanessa Redgrave ja Franco Nero, jotka ovat ohjaaja Neron vanhemmat. Ohjaaja Nero työskenteli myöhemmin äitinsä kanssa elokuvassa Kuume (2004), jonka Nero ohjasi. Uninvited kertoo miehestä, jota syytetään hänen nuoruuden rakkautensa, johon hänellä oli pakkomielle, ja tämän perheen murhaamisesta. Uninvited perustuu James Gabriel Bermanin romaaniin, jonka pohjalta ohjaaja Nero laati elokuvan käsikirjoituksen. Barolo Films, Mediaset ja No Limit Films olivat elokuvan tuotantoyhtiöinä. Elokuva kuvattiin Floridan Miamissa. Uninvited sai ensi-iltansa 26. marraskuuta 1999 Argentiinan Mar del Platan elokuvajuhlilla. Italiassa elokuva sai ensi-iltansa 19. toukokuuta 2000 ja Yhdysvalloissa Hollywoodin elokuvajuhlilla Los Angelesissa 6. elokuuta 2000. Uninvited- elokuvan levittäjänä oli Vine International Pictures. Elokuva julkaistiin DVD:nä 3. syyskuuta 2001. == Näyttelijät == == Lähteet == == Aiheesta muualla == * * Luokka:Oikeussalidraamat Luokka:Psykologiset jännityselokuvat Luokka:Independent-elokuvat Luokka:Vuoden 1999 italialaiset elokuvat Luokka:Italialaiset draamaelokuvat Luokka:Italialaiset romaaneihin perustuvat elokuvat Luokka:Vuoden 1999 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat
Stefan Strandberg

Ken Remi Stefan Strandberg (s. 25. heinäkuuta 1990 Lyngdal) on norjalainen jalkapalloilija, pelipaikaltaan keskuspuolustaja. Hän edustaa Venäjän liigassa pelaavaa Krasnodaria.Stefan Strandberg Transfermarkt-sivustolla Strandberg teki ensiesiintymisensä Norjan pääsarjassa Tippeligaenissa 12. syyskuuta 2009, kun hänen edustamansa Vålerenga hävisi vieraissa Fredrikstadille 1–3. Yhteensä hän pelasi seurassa 59 liigaottelua vuosina 2009–2011. Helmikuussa 2012 Strandberg siirtyi samassa sarjassa pelaavaan Rosenborgiin, jota edusti 79 liigaottelussa vuosina 2012–2015. Heinäkuussa 2015 hän siirtyi Venäjän liigan Krasnodariin. Norjan A-maajoukkueessa Strandberg teki ensiesiintymisensä 19. marraskuuta 2013 ystävyysottelussa Skotlantia vastaan. == Lähteet == ¹ Kauden 2008 tilastot puuttuvat Luokka:Norjalaiset jalkapalloilijat Luokka:Vuonna 1990 syntyneet Luokka:Elävät henkilöt
Gry Østvik

Gry Østvik (s. 14. elokuuta 1963) on norjalainen uransa lopettanut ampumahiihtäjä. Østvik hiihti avausosuuden Norjan 3 x 5 kilometrin viestijoukkueissa, jotka saivat MM-hopeaa Chamonix'ssa 1984 ja Egg am Etzlissa 1985. Chamonix'n MM-kilpailuissa hän oli lisäksi pikakilpailussa viides. Østvik voitti maailmancupin kokonaiskilpailun ensimmäisellä naisten maailmancupkaudella 1982–1983. Seuraavalla kaudella hän oli kokonaispisteissä kolmas. == Lähteet == Luokka:Norjalaiset ampumahiihtäjät Luokka:Vuonna 1963 syntyneet Luokka:Elävät henkilöt
Orrengrund

Orrengrund on Pernajan saaristossa Loviisasta noin 24 kilometriä eteläkaakkoon sijaitseva noin kilometrin pituinen kapea kalliosaari jolla kasvaa havumetsää. Saarella sijaitsee tunnusmajakka, luotsiasema ja loisto. Saarella toimi vuodesta 1996 alkaen myös merivartioasema avoveden aikana. Saarella on aiemmin ollut puolustusvoimien varuskunta ja siellä on edelleen rannikkotykistön 100 TK -tykkejä. Orrengrundin merivalvonta-asema muutettiin kaukokäyttöiseksi vuonna 2003, ja linnake muutettiin miehittämättömäksi vartiolinnakkeeksi. == Tunnusmajakka == Orrengrundin vuonna 1858 rakennettu tunnusmajakka, jonka on suunnitellut arkkitehti Jean Wiik, on 22,6 metriä korkea. Tornin 15 metriä korkea alaosa on nelikulmainen ja muurattu luonnonkivistä. Noin 6 metriä korkea yläosa oli alun perin puinen, mutta se korvattiin 1920-luvulla valetulla betonitornilla. Yläosa on nykyisin maalattu vaaleanpunaiseksi, ja siinä on peltikatto. Tornia käytetään puolustusvoimien tilapäisenä tulenjohto- ja tähystystornina. Aiemmin tornissa oli luotsien tähystämö ja vahtihuone, tornissa oli myös armeijan meri- ja ilmavalvonta-asema. Ensimmäinen tunnusmajakka rakennettiin Orrengrundiin jo vuonna 1760, ja se korvattiin uudella pookilla vuonna 1838. Tämä pooki sortui kuitenkin jo parinkymmenen vuoden kuluttua, ja se korvattiin sitten nykyisellä tunnusmajakalla. == Luotsiasema == Ensimmäinen luotsivartiotupa rakennettiin Orrengrundiin vuonna 1802 ja se uusittiin 1820 ja 1874. 1800-luvun lopulla Orrengrundissa päivysti luotsivanhin ja kuusi luotsia. Uusi luotsiasema rakennettiin 1913. Nykyisen luotsiaseman kaksikerroksinen puurakennus valmistui 1925 ja sen viereen valmistui 1957 viisikerroksinen uusi luotsiasemarakennus jota on vielä laajennettu 1990-luvulla. Luotsiasemalla on myös oma aallonmurtajalla suojattu satama. == Loisto == Orrengrundin länsikärjessä oleva vuonna 1903 rakennettu loisto koostuu graniittijalustalla olevasta 4,5 metriä korkeasta betonirungosta jonka huipulla on valurautainen loistokoppi. == Lähteet == == Aiheesta muualla == Luokka:Suomenlahden saaret Luokka:Suomen merialueiden saaret Luokka:Suomen tunnusmajakat Luokka:Pernaja Luokka:Loviisan saaret Luokka:Suomen rannikkolinnakkeet
Norjan juutalaiset

Norjan juutalaiset ovat nimensä mukaisesti Norjassa asuvia juutalaisia. Juutalaisia asuu Norjassa arviolta noin 2 000\. Maan kaksi juutalaisyhteisöä sijaitsevat Oslossa ja Trondheimissa. Oslon yhteisössä on noin 800 jäsentä ja Trondheimin yhteisössä 160. Loput eivät kuulu kumpaankaan yhteisöön. ==Historia== Vuonna 1814 käyttöön tulleessa Norjan ensimmäisessä perustuslaissa juutalaisten asettuminen maahan kiellettiin. Juutalaisten asettuminen maahan sallittiin parlamentin kautta vasta vuonna 1851. Yksi muutosta ajaneista oli runoilija Henrik Wergeland. Vuoteen 1875 mennessä Norjassa oli vain 34 juutalaista ja suurin osa heistä oli tullut Saksasta. Suurempi maahanmuutto alkoi vasta vuonna 1880 Venäjän keisarikunnasta, josta juutalaiset pakenivat siellä syttyneitä pogromeja. Juutalaisia tuli etenkin tuolloin Venäjään kuuluneista Liettuasta ja Puolasta. Vuoteen 1905 mennessä heitä oli maassa noin 1 200 ja heitä asui 64:llä eri paikkakunnalla. Suurimmat keskittymät olivat Oslossa ja Trondheimissa. Toisen maailmansodan syttyessä Norjassa oli noin 500 juutalaispakolaista, joista monet olivat matkalla Yhdysvaltoihin. Juutalaisten kokonaismäärä maassa oli noin 2 200\. Natsi-Saksa hyökkäsi Norjaan huhtikuussa 1940 ja maa miehitettiin vielä saman vuoden aikana. Juutalaisten pidätykset alkoivat heti miehityksen alussa, mutta aluksi pidätysten syy oli lähinnä kommunistien tukeminen tai natsien julkinen vastustaminen. Vuoden 1941 aikana ja siitä eteenpäin pidätettyjä juutalaisia alettiin lähettämään keskitysleireille. Marraskuussa 1942 poliisi pidätti 532 juutalaista maan suurimmassa poliisioperaatiossa siihen mennessä. Pidätetyt lähetettiin Stettiniin ja sitä kautta Auschwitzin keskitysleirille. Kaiken kaikkiaan Norjan juutalaisista 766 surmattiin saksalaismiehityksen aikana. Suurin osa selvinneistä oli paennut Ruotsin puolelle, josta he palasivat sodan loputtua. Suhteellisen lyhyestä historiastaan maassa huolimatta juutalaiset ovat sopeutuneet Norjan yhteiskuntaan. Tunnettuja Norjan juutalaisia ovat esimerkiksi parlamentin puhemiehenä toiminut Jo Benkow, pianisti Robert Levin, korkeimman oikeuden tuomari Charles Philipson ja sosiaalilääketieteen professori Berthold Grünfeld. ==Kulttuuri== Norjassa toimii nykyisin kaksi synagogaa, yksi Oslossa ja yksi Trondheimissa. Oslon rabbi toimii myös Trondheimin rabbina. Molemmat synagogista ovat ortodoksijuutalaisia, eli niissä on esimerkiksi erilliset tilat naisille. Oslon synagogan vieressä toimii juutalaisten yhteisötalo, josta voi ostaa esimerkiksi pakastettua košer-lihaa. Eläinten rituaaliteurastus on Norjassa laitonta. ==Lähteet== Norja Juutalaiset
Kjell Richard Nygård

Kjell Richard Nygård (s. 4. tammikuuta 1978 Oslo) on norjalainen entinen jääkiekkoilija. Viitattu 10.5.2015. == Ammattilaisura == Nygård edusti koko uransa ajan vuosina 1996–2010 Norjan pääsarjassa GET-ligaenissa pelaavaa Vålerengaa. Norjan maajoukkueessa Nygård pelasi muun muassa neljästi MM- kisojen ylimmällä tasolla, sekä kolmesti I-divisioonassa. ==Lähteet== Luokka:Norjalaiset jääkiekkoilijat Luokka:Vuonna 1978 syntyneet Luokka:Elävät henkilöt
Dhankutan piirikunta

Dhankutan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä. Dhankutan piirikuntaa rajautuu etelässä Morangin ja Sunsarin, lännessä Udayapurin ja Bhojpurin, pohjoisessa Sankhuwasabhan sekä idässä Terhathumin ja Panchtharin piirikuntaan. Dhankutan piirikunnassa asui vuonna 2011 yhteensä 163 412 henkeä (166 479 as. vuonna 2001). Piirikunnan pinta-ala on 891 neliökilometriä ja väestötiheys 183 as./km2. Hallinnollinen keskus on Dhankutan kaupunki (28 364 as., 2011), joka sijaitsee linnuntietä vajaa 220 kilometriä Kathmandusta itäkaakkoon. Dhankutan piirikunta on Dhankutan kaupungin lisäksi jaettu 34 kyläyhteisöön (VDC). Dhankutan piirikunta, ddcdhankuta.gov.np, viitattu 10.5.2015, Ekologis- hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 3,7 % sisällytetään alempaan trooppiseen, 44,7 % ylempään trooppiseen, 46,6 % subtrooppiseen ja 3,2 % lauhkeaan kasvillisuusvyöhykkeeseen kuuluvaksi. Dhankuta luetaan nepalilaisen teen päätuotantoalueisiin. == Lähteet == == Aiheesta muualla == Luokka:Kosi Luokka:Nepalin piirikunnat
Erik Lund

Erik Lund (s. 3. heinäkuuta 1979 Fredrikstad) on norjalainen rugbynpelaaja, joka pelaa Ranskan toiseksi korkeimmalla sarjatasolla Biarritz Olympiquen joukkueessa, sekä Norjan maajoukkueessa. Lundin pelipaikka on tavallisesti lukko. 203 senttimetriä pitkä Lund on yksi Norjan historian ainoita rugbyammattilaisia, ja tärkeä vahvistus maajoukkueelle aina hänen kyetessä edustamaan maataan. Lundin veli Magnus Lund on myös rugbynpelaaja, mutta hän on syntynyt Manchesterissa ja edustaa kansainvälisellä tasolla synnyinmaataan Englantia. Luokka:Norjalaiset rugby union -pelaajat Luokka:Vuonna 1979 syntyneet Luokka:Elävät henkilöt
Panchtharin piirikunta

Panchtharin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä, linnuntietä 250 kilometriä Kathmandusta itäkaakkoon. Piirikuntaa rajaa idässä Intian Sikkimin osavaltio. Naapuripiirikuntia ovat etelässä Ilam ja Morang, lännessä Dhankuta ja Terhathum sekä pohjoisessa Taplejungin piirikunta. Panchtharin piirikunnassa asui vuonna 2011 yhteensä 191 817 ihmistä (202 056 as. vuonna 2001). Piirikunnan pinta-ala on 1 241 neliökilometriä ja väestötiheys 155 as./km2. Hallinnollinen keskus on Phidim (17 399 as., 2011), josta kasvatettiin toukokuussa 2014 alueliitoksella piirikunnan ensimmäinen kaupunki. Ekologis- hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 18,3 % ylempään trooppiseen, 52,6 % subtrooppiseen, 23,9 % lauhkeaan, 4,7 % subalpiiniseen ja 0,4 % alpiiniseen kasvillisuusvyöhykkeeseen sekä hitunen (0,0 %) vesistöihin kuuluvaksi. Panchthar kuuluu nepalilaisen teen päätuotantoalueisiin. == Lähteet == == Aiheesta muualla == Luokka:Mechi Luokka:Nepalin piirikunnat
Fort Nya Korsholm

Fort Nya Korsholm (suom. Uuden Korsholman linnoitus) oli vuosina 1647–1654 Pohjois-Amerikassa Uuden Ruotsin siirtokunnassa toiminut linnoitus. Se sijaitsi pienellä Schuylkill-joen saarella nykyisen Philadelphian kaupungin alueella Yhdysvaltain Pennsylvaniassa. Nimensä linnoitus oli saanut Pohjanmaalla sijaitsevan Korsholman eli Mustasaaren pitäjän mukaan. Sen lähistöllä oli myös Vaasan kaupungin mukaan nimetty Nya Vasan asutus. == Historia == Fort Nya Korsholmin rakentaminen aloitettiin syksyllä 1646 Uuden Ruotsin kuvernöörinä toimineen Johan Printzin johdolla ja se valmistui helmikuussa 1647. Paikka oli mahdollisesti nykyään Province Island -nimellä tunnettu saari.Pennsylvania Forts American Forts. Viitattu 10.5.2015. Aluksi linnoitus käsitti vain muutamia asuinrakennuksia, mutta myöhemmin sen ympärille rakennettiin puinen varustus. Linnoituksen päällikkönä oli ilmeisesti siirtokunnan entinen kuvernööri Måns Nilsson Kling. Fort Nya Korsholmin päätarkoituksena oli toimia turkisten, viljan ja tupakan kauppapaikkana sekä samalla estää hollantilaisia käymästä kauppaa Delawarejoen länsipuolella mingo-heimon kanssa.Chartrand, René: The Forts of Colonial North America: British, Dutch and Swedish Colonies, s. 18. Osprey Publishing, 2011. ISBN 978-184-90819-7-9. Teoksen verkkoversio Google Booksissa.Johnson, Amandus: The Swedish settlements on the Delaware 1638–1664, s. 331–332. Swedish Colonial Society, 1911. Teoksen verkkoversio. Vuonna 1648 hollantilaiset rakensivat lähistölle Fort Beversreede -nimisen linnoituksen, mutta ruotsalaiset kuitenkin sulkivat sen yhteyden joelle ja linnoitus hylättiin 1651. Fort Nya Korsholmista puolestaan luovuttiin vuonna 1654 yhdessä Delawarejoen suulla sijainneen Fort Nya Elfsborgin kanssa ja myöhemmin intiaanit polttivat sen. Nykyään linnoituksesta ei enää ole jäljellä näkyviä merkkejä. == Lähteet == Luokka:Philadelphian historia Luokka:Yhdysvaltain linnoitukset Luokka:Yhdysvaltain entiset rakennukset ja rakennelmat Luokka:Uusi-Ruotsi
Joe King

Joe King voi tarkoittaa ainakin seuraavia henkilöitä: * Joe King (1883–1951), yhdysvaltalainen mykkäelokuvien näyttelijä * Joe King (s. 1980), yhdysvaltalaisen The Fray -yhtyeen kitaristi. == Katso myös == * Joe Hill (s. 1972), yhdysvaltalainen kirjailija; oikealta nimeltään Joseph Hillstrom King.
Pauliina Vilponen

Pauliina Vilponen (s. 20. helmikuuta 1992) on suomalainen lentopalloilija, joka pelasi muun muassa LP Viestissä toimien joukkueen kapteenina. Hän pelasi Suomen lisäksi Saksassa, Ranskassa ja Italiassa. Vilponen pelasi naisten maajoukkueessa ensimmäisen kerran toukokuussa 2010 Italiaa vastaan. Kaikkiaan hän pelasi 68 maaottelua, joista viimeisen elokuussa 2018. Vilponen on koulutukseltaan oikeustieteen maisteri. == Lähteet == Luokka:Suomalaiset lentopalloilijat Luokka:Vuonna 1992 syntyneet Luokka:Elävät henkilöt
Siv Bråten Lunde

Siv Bråten Lunde (o.s. Bråten) on norjalainen uransa lopettanut ampumahiihtäjä. Bråten Lunde saavutti MM-hopeaa normaalimatkalla (10 km) Falunissa 1986. Hän sijoittui MM-kilpailujen normaalimatkalla lisäksi kuudenneksi Chamonix'ssa 1984 sekä pikakilpailussa (5 km) viidenneksi Lahdessa 1987, kuudenneksi 1984, seitsemänneksi 1986 ja 12:nneksi Egg am Etzlissä 1985. Bråten Lunde saavutti 3 × 5 kilometrin viestissä MM-hopeaa 1984 ja 1985 sekä MM-pronssia1986 ja 1987 hiihtäen joka kerta toisen osuuden. Bråten sijoittui toiseksi maailmancupin kokonaiskilpailussa kaudella 1982–1983. == Lähteet == Luokka:Norjalaiset ampumahiihtäjät Luokka:Syntymävuosi puuttuu Luokka:Elävät henkilöt
Pyhäjoen kirkko

Pyhäjoen kirkko on Pyhäjoella sijaitseva, vuosina 1976–1977 betonista ja lohkopintaisesta kalkkihiekkatiilestä rakennettu torniton, pohjakaavaltaan lähes neliön muotoinen kirkko. Kirkko rakennettiin vuonna 1844 valmistuneen, mutta salaman 27. kesäkuuta 1974 sytyttämän tulipalon seurauksena tuhoutuneen vanhemman kirkon tilalle. Uuden kirkon suunnittelukilpailun voitti 161 ehdotuksen joukosta arkkitehtitoimisto KSOY:n laatima ehdotus. Kirkon pääovi on rakennuksen itäkulmassa, katto kohoaa alttaripäätyä kohti jyrkästi aina 20 metrin korkeuteen ja kuoripäähän tulee valoa suuresta etelän puolen ikkunasta. Lattia alenee pääovelta ensin koverana, mutta nousee sitten taas porrasteisena alttarille, jossa se on pääoven lattian tasalla. Sisäkatteena ovat puurimat, penkit ovat kulmittain alttariin nähden, tilat kuorolle ja orkesterille ovat siirrettäviä. Kirkossa on myös sakasti ja kappeli kirkollisia toimituksia varten. Kirkon pinta-ala on 620 neliötä ja siellä on istumapaikkoja 426 + 150 hengelle. Kirkon 26-äänikertaiset urut oli valmistanut Urkurakentamo Tuomi Sotkamosta vuonna 1977. Alttarilla on risti ja itäseinällä taiteilija Kari Juvan akustinen tiilireliefi Kymmenen neitsyttä. Erillinen kellotapuli on rakennettu 1739, sen kellot ovat vuosilta 1725 ja 1890. Palaneen vanhemman kirkon irtaimisto saatiin lähes kokonaan pelastettua ja sitä on esillä nykyisessä kirkossa, samoin kuin vaivaisukko ja vanha Konstantin Lagerstamin maalaama alttaritaulu Jeesus Getsemanessa. == Lähteet == == Aiheesta muualla == * Pyhäjoen kirkko * Pyhäjoen kirkko Kirkko Luokka:Pohjois-Pohjanmaan kirkkorakennukset Luokka:Suomen kivikirkot
Alexander Søderlund

Alexander Toft Søderlund (s. 3. elokuuta 1987 Haugesund) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Rosenborgia.Alexander Søderlund National Football Teams -sivustolla Søderlund on aiemmin pelannut pääsarjatasolla Islannin pääsarjan Hafnarfjörðurissa, jossa hän voitti mestaruuden kaudella 2009 pelaten 18 ottelua ja tehden kolme maalia, sekä Norjan pääsarjan Haugesundissa, jossa hän pelasi 70 liigaottelua ja teki niissä 24 maalia kausina 2011–2013. Rosenborgiin Søderlund siirtyi kesken kauden 2013. Norjan A-maajoukkueessa Søderlund teki ensiesiintymisensä vuonna 2012. == Lähteet == Luokka:Norjalaiset jalkapalloilijat Luokka:Vuonna 1987 syntyneet Luokka:Elävät henkilöt
Isosaari (täsmennyssivu)

Isosaari tarkoittaa muun muassa seuraavia: * Isosaari, saari Päijänteellä Asikkalassa * Isosaari, saari Suomenlahdessa Helsingissä * Isosaari, saari Alavudella Töysän Hakojärvessä * Isosaari, saaria Paarlahdessa Tampereella: ** Isosaari eli Kuusniemen saari ** Kulkkilan Isosaari, jossa sijaitsee Isosaaren leirikeskus. ==Sukunimi== Isosaari on muun muassa seuraavien tunnettujen suomalaisten sukunimi: * Gunnar Isosaari (s. 1949), jalkapalloilija * Jaakko Isosaari (1950–2015), yrittäjä ja yritysjohtaja, teollisuusneuvos, Maija Isosaaren poika * Jussi Isosaari (1916–2006), professori, kasvatustieteilijä * Kaija Isosaari (myöh. Jortikka, 1923–2013), kiekonheittäjä * Maija Isosaari (o.s. Kuivila, 1920–2005), yritysjohtaja ja kauppaneuvos. == Lähteet == Luokka:Luettelot henkilöistä sukunimen mukaan
Jørgen Skjelvik

Jørgen Skjelvik (s. 5. elokuuta 1991 Bærum) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Rosenborgia.Jørgen Skjelvik National Football Teams -sivustolla Skjelvik pelasi kausina 2011–2013 Stabækissa 29 Norjan pääsarjan ottelua. Kaudella 2011 hän pelasi myös yhden Ruotsin pääsarjan ottelun Helsingborgissa. Skjelvik siirtyi kaudeksi 2012 Ruotsin pääsarjan Kalmariin, jossa hän pelasi reilun kauden aikana 30 sarjaottelua. Kesken kauden 2013 hän siirtyi Rosenborgiin. Norjan A-maajoukkueessa Skjelvik teki ensiesiintymisensä vuonna 2013. == Lähteet == Luokka:Norjalaiset jalkapalloilijat Luokka:Vuonna 1991 syntyneet Luokka:Elävät henkilöt
Ole Selnæs

Ole Kristian Selnæs (s. 7. heinäkuuta 1994 Trondheim) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Rosenborgia. Selnæs teki ensiesiintymisensä Norjan pääsarjassa 1. huhtikuuta 2012, kun Rosenborg pelasi 2–2 päättyneen vierasottelun Lillestrømiä vastaan. == Lähteet == Luokka:Norjalaiset jalkapalloilijat Luokka:Vuonna 1994 syntyneet Luokka:Elävät henkilöt
Kursun kirkko

Kursun kirkko on Sallan Kursun kylään 1964 puusta rakennettu suorakaiteen muotoinen satulakattoinen pitkäkirkko, jonka suunnitteli Iikka Martas. Kyläkirkkona toimivan rakennuksen yhteydessä on seurakuntakeskus. Kirkon pinta-ala on 500 neliötä ja siellä on istumapaikkoja 225 hengelle. Erillinen kartion muotoinen alaosastaan avoin kellotapuli rakennettiin samana vuonna kuin kirkko, myös sen kello on vuodelta 1964. == Lähteet == Luokka: Sallan rakennukset ja rakennelmat Luokka: Lapin kirkkorakennukset Luokka:Suomen puiset pitkäkirkot
Johan Nygaardsvold

Johan Nygaardsvold (6. syyskuuta 1879 – 13. maaliskuuta 1952) oli norjalainen tehdastyöläinen ja työväenpuolueen poliitikko, joka toimi maansa pääministerinä 1935–1940 ja pakolaishallituksen johtajana Lontoossa vuoteen 1945 asti. Kun Saksa hyökkäsi Norjaan huhtikuussa 1940 Weserübung- operaatiossa, Nygaardsvold siirtyi aluksi hallituksineen maan pohjoisosaan. Sieltä hallitus evakuoitiin Englantiin 7. kesäkuuta. Sodan loppuun asti hän johti pakolaishallitusta, joka koostui oikeisto-, vasemmisto- ja talonpoikaispuolueiden edustajista. == Lähteet == Luokka:Norjan pääministerit Luokka:Norjan maatalousministerit Luokka:Vuonna 1879 syntyneet Luokka:Vuonna 1952 kuolleet
Peder Kolstad

Peder Kolstad (28. marraskuuta 1878 – 5. maaliskuuta 1932) oli norjalainen opettaja ja maanviljelijäpuolueen poliitikko, joka toimi maansa pääministerinä 1931–1932 ja kuoli kesken virkakautensa. == Lähteet == Luokka:Norjan pääministerit Luokka: Vuonna 1878 syntyneet Luokka: Vuonna 1932 kuolleet
Jonas Svensson

Jonas Svensson (s. 6. maaliskuuta 1993 Verdal) on norjalainen jalkapalloilija, pelipaikaltaan puolustaja. Hän edustaa Alankomaiden Eredivisiessa pelaavaa AZ Alkmaaria. Svensson teki ensiesiintymisensä Norjan pääsarjassa 10. huhtikuuta 2011, kun hänen edustamansa Rosenborg pelasi 4–4-tasapelin kotonaan Lillestrømiä vastaan. Hän nousi heti joukkueensa runkopelaajaksi pelaten ensimmäisenä liigakautenaan 25 ottelua. Yhteensä Svensson pelasi Rosenborgissa 157 sarjaottelua ja teki niissä 11 maalia kausina 2011–2016. Tammikuussa 2017 hän siirtyi Alkmaariin. Svensson pelasi Norjan eri juniorimaajoukkueissa yhteensä noin 60 ottelua. Norjan A-maajoukkueessa hän pelasi ensimmäisen ottelunsa kesäkuussa 2016 Islantia vastaan. Hän on pelannut kaikkiaan 16 A-maaottelua, joista kahdeksan on kuulunut MM-karsintoihin. == Lähteet == Luokka:Norjalaiset jalkapalloilijat Luokka:Vuonna 1993 syntyneet Luokka:Elävät henkilöt
Pål André Helland

Pål André Helland (s. 4. tammikuuta 1990 Orkanger) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Rosenborgia. Helland teki ensiesiintymisensä Norjan pääsarjassa 20. kesäkuuta 2009, kun Rosenborg voitti Aalesundin vieraissa 3–0. Hän kävi kausina 2010 ja 2011 lainalla toiseksi korkeimman sarjatason Ranheimissa, ja pelasi Rosenborgissa vain kaksi liigaottelua, kunnes siirtyi kaudeksi 2012 toisen sarjatason Høddiin. Sieltä Helland palasi Rosenborgiin kesken kauden 2013. == Lähteet == Luokka:Norjalaiset jalkapalloilijat Luokka:Vuonna 1990 syntyneet Luokka:Elävät henkilöt
André Hansen

André Hansen (s. 17. joulukuuta 1989 Oslo) on norjalainen jalkapalloilija, pelipaikaltaan maalivahti. Hän edustaa kaudella 2015 Norjan pääsarjassa pelaavaa Rosenborgia.André Hansen National Football Teams -sivustolla Hansen teki ensiesiintymisensä Norjan pääsarjassa 30. huhtikuuta 2009, kun hänen edustamansa Lillestrøm hävisi Brannille vieraissa 1–3. Hän pelasi seurassa kolme liigaottelua kausina 2009–2010. Lisäksi Hansen pelasi kaudella 2009 kahdeksan ottelua Islannin pääsarjan KR Reykjavíkissa. Kaudet 2011–2014 Hansen pelasi Norjan pääsarjaa Oddissa. Kaudeksi 2015 hän siirtyi Rosenborgiin. Norjan A-maajoukkueessa Hansen teki ensiesiintymisensä vuonna 2013. == Lähteet == ¹ Kauden 2006 tilastot puuttuvat Luokka:Norjalaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Sander Svendsen

Sander Svendsen (s. 6. elokuuta 1997 Molde) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea. Svendsen teki ensiesiintymisensä Norjan pääsarjassa vain 15-vuotiaana 9. toukokuuta 2013, kun Molde voitti kotonaan Aalesundin maalein 4–1. Hän pelasi ensimmäisen sarjakautensa aikana kaksi ottelua. Kaudella 2014 Svendsen edusti Moldea 12 liigaottelussa ja voitti Norjan-mestaruuden. == Lähteet == Luokka:Norjalaiset jalkapalloilijat Luokka:Vuonna 1997 syntyneet Luokka:Elävät henkilöt
Würenlingen

Würenlingen on kunta Pohjois-Sveitsissä, Aargaun kantonissa. Kunnassa on runsaat 4 000 asukasta. == Sijainti== Würenlingen sijaitsee Aarejoen varrella, Badenin pohjoispuolella, kymmenkunta kilometriä Saksan rajalta ja Reiniltä. == Liikenne == Valtatie H5 () Koblenzista Aarauhun kulkee Würenlingenin kautta. Kunnan eteläosassa, Untersiggenthalin vastaisella rajalla sijaitsee Siggenthal-Würenlingenin rautatieasema, jonka kautta kulkee Baden–Koblenz- rata. == Muuta == Würenlingenissä sijaitsee Paul Scherrer Institut, fysiikan tutkimuslaitos. == Lähteet == * * === Viitteet === == Aiheesta muualla == Luokka: Aargaun kunnat
Knut Olav Rindarøy

Knut Olav Rindarøy (s. 17. heinäkuuta 1985 Molde) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Moldea.Knut Olav Rindarøy National Football Teams -sivustolla Rindarøy on edustanut Moldea kaudesta 2004 lähtien. Hän on pelannut seurassa kausina 2004–2006 ja 2008–2014 yhteensä 159 ottelua Norjan pääsarjassa ja lisäksi 25 ottelua toiseksi korkeimmalla sarjatasolla kaudella 2007. Kaudella 2010–2011 Rindarøy pelasi neljä Espanjan pääsarjan ottelua Deportivo La Coruñassa. Hän on voittanut Moldessa Norjan-mestaruuden kausina 2011, 2012 ja 2014 sekä Norjan Cupin kaudella 2005. Norjan A-maajoukkueessa Rindarøy teki ensiesiintymisensä vuonna 2009. == Lähteet == Luokka:Norjalaiset jalkapalloilijat Luokka:Vuonna 1985 syntyneet Luokka:Elävät henkilöt
Eirik Hestad

Eirik Hestad (s. 26. kesäkuuta 1995 Molde) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea. Hestad teki ensiesiintymisensä Norjan pääsarjassa 29. syyskuuta 2013, kun Molde pelasi vieraissa 1–1-tasapelin Haugesundia vastaan. Se oli hänen ainoa sarjaottelunsa kaudella 2013. Kaudella 2014 Hestad edusti Moldea kahdeksassa liigaottelussa ja voitti Norjan-mestaruuden. == Lähteet == Luokka:Norjalaiset jalkapalloilijat Luokka:Vuonna 1995 syntyneet Luokka:Elävät henkilöt
Fredrik Gulbrandsen

Fredrik Gulbrandsen (s. 10. syyskuuta 1992 Drammen) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.Fredrik Gulbrandsen National Football Teams -sivustolla Gulbrandsen teki ensiesiintymisensä Norjan pääsarjassa 16-vuotiaana 6. toukokuuta 2009, kun hänen edustamansa Lillestrøm hävisi vieraissa Startille 0–3. Hän edusti seuraa kausina 2009–2013 yhteensä 57 pääsarjaottelussa, joissa hän teki seitsemän maalia. Kesken kauden 2013 Gulbrandsen siirtyi Moldeen. Hän voitti Norjan-mestaruuden kaudella 2014. Norjan A-maajoukkueessa Gulbrandsen teki ensiesiintymisensä vuonna 2014. == Lähteet == == Aiheesta muualla == Luokka:Norjalaiset jalkapalloilijat Luokka:Vuonna 1992 syntyneet Luokka:Elävät henkilöt
Rabbids Go Home

Rabbids Go Home () on Ubisoft Montpellier’n kehittämä humoristinen seikkailupeli, jonka julkaisi Ubisoft vuonna 2009 Nintendo DS- ja Wii- alustoille ja myöhemmin Windowsille.ign.com Why You'll Love Rabbids Go Home Rabbids Go Home on neljäs Raving Rabbids-pelisarjan osa. == Lähteet == == Aiheesta muualla == * * Virallinen traileri YouTubessa Luokka:Seikkailupelit Luokka:Nintendo DS -pelit Luokka:Wii-pelit Luokka:Windows-pelit Luokka:Vuoden 2009 videopelit
Consuming Passions

Consuming Passions on vuonna 1988 ensi-iltansa saanut Giles Fosterin ohjaama brittiläinen musta komedia, jonka pääosissa ovat Vanessa Redgrave, Jonathan Pryce ja Tyler Butterworth. Consuming Passions perustuu Michael Palinin ja Terry Jonesin näytelmään Secrets (1973), jonka pohjalta Paul D. Zimmerman ja Andrew Davies laativat elokuvan käsikirjoituksen. Elokuvan tuottajana oli William P. Cartlidge. == Juoni == Consuming Passions kertoo suklaatehtaasta, joka alkaa valmistaa suklaata, joka sisältää ihmislihaa. Kaikki alkaa vahingosta, kun Ian Littleton kolkkaa vahingossa suklaatehtaan kolme työntekijää sekoitusastiaan. Ihmislihaa sisältävä suklaa lähtee kuluttajille, joiden keskuudessa suklaasta tulee suuri hitti. == Näyttelijät == == Tuotanto == Consuming Passions kuvattiin Buckinghamshiren Iver Heathissa sijaitsevilla Pinewood Studiosilla ja Lontoossa heinä-syyskuussa vuonna 1987. Elokuvan tuotantoyhtiöinä olivat Euston Films ja The Samuel Goldwyn Company. == Julkaisu == Consuming Passions sai ensi-iltansa New Yorkissa 6. huhtikuuta 1988. Los Angelesin ensi-ilta oli 29. huhtikuuta 1988. Laajimmillaan elokuvaa esitettiin vain viidessä teatterissa. Consuming Passions tuotti yhteensä 118 206 dollarin lipputulot Yhdysvaltain viidessä teatterissa. Tuotantoyhtiönäkin toiminut The Samuel Goldwyn Company oli myös elokuvan levittäjänä. Consuming Passions julkaistiin ensi kerran VHS:nä 16. elokuuta 1988 ja DVD:nä 12. syyskuuta 2011. == Lähteet == == Aiheesta muualla == * * Luokka:Vuoden 1988 brittiläiset elokuvat Luokka:Brittiläiset mustan komedian elokuvat Luokka:Brittiläiset independent-elokuvat
Salemin kirkko

Salemin kirkko on Ruotsissa Salemin kunnassa sijaitseva kirkkorakennus. Rakennustyöt aloitettiin 1100-luvulla. Siltä ajalta ovat kirkon torni ja osa runkohuoneen pohjoisseinästä. Vanhin kivikirkko oli pieni ja sillä on mahdollisesti ollut puinen edeltäjä, vaikkei siitä olekaan todisteita. 1200-luvulla rakennettiin sakaristo, seuraavien vuosisatojen aikana laajennettiin runkohuonetta. 1400-luvulla rakennettiin tiiliholvi. Kirkon kastemalja on punaharmaata hiekkakiveä ja peräisin 1100-luvulta. Krusifiksi on tehty 1200-luvulla. Alttarikaapin valmistivat luultavasti Hermen Rode ja Johannes Stenrat Lyypekissä 1480-luvulla, ja seurakunta lahjoitti sen vuonna 1872 museoon. Kirkossa on harvinainen alttrisaarnastuoli; jossa saarnastuoli on alttrin yläpuolella.Se on rakennettu kirkkoon 1809 tehdyn korjauksen yhteydessä. Kirkkomaa toimi hautauspaikkana 1900-luvun alkuun asti, jolloin perustettiin uusi Säbyhyn. Salemin ensimmäinen kirkko on ollut puukirkko ja Pyhän Botvidin legendan mukaan pyhitetty Pyhän Albanin muistolle. Botvid haudattiin legendan mukaan tähän kirkkoon, josta hänen arkkunsa siirrettiin 1129 valmistuneeseen Botkyrkan kirkkoon. ==Lähteet== ==Aiheesta muualla== * Bebyggelseregistret * Kirkon esittely seurakunnan sivuilla Luokka:Tukholman läänin kirkot Luokka:Salemin kunta Luokka:Ruotsin kivikirkot Luokka:Kirkot Strängnäsin hiippakunnassa
Doneztebe

Doneztebe () on kunta Nafarroan maakunnassa Espanjan puoleisessa Baskimaassa. == Kuvia == San Pedro eliza - Doneztebe.jpg|San Pedro eliza Santesteban.JPG|Ezkurrajoki virtaa Donezteben halki == Lähteet == === Viitteet === == Aiheesta muualla == * Kunnan viralliset kotisivut Luokka:Navarran kunnat
Lasse Poser

Lasse Poser (s. 1. heinäkuuta 1982) on suomalainen elokuvantekijä ja elokuvanäyttelijä. Hän tuli tunnetuksi sarjasta Rakastuin mä luuseriin, jossa hän esitti miespäähenkilöä Hemmoa. Sittemmin hän on esiintynyt ainakin sarjassa Maan mitta ja elokuvassa Fucking with Nobody (2020), josta hän voitti parhaan miessivuosan Jussi-palkinnon. Poserin Jussi-palkinto oli viimeisiä näyttelijöille jaettuja sukupuolitettuja Jussi-palkintoja. Filmiaura luopui 2022 Jussi-gaalan jälkeen näyttelijäpalkintojen nais-mies-jaottelusta. == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1982 syntyneet Luokka:Elävät henkilöt Luokka:Jussi-palkinnon saajat
GKS Tychy

GKS Tychy on Puolan pääsarjassa Polska Liga Hokejowassa pelaava jääkiekkojoukkue. Joukkue on perustettu vuonna 1971 ja se on voittanut maansa mestaruuden neljä kertaa: 2005, 2015, 2018 ja 2019. == Joukkue == Maalivahdit # Nimi Syntymäaika Pituus Paino Tulo joukkueesseen Edellinen joukkue 18 Arkadiusz Sobecki 1980-01-15 175 80 - – Kamil Kosowski 1987-02-17 184 81 2014 MsHK Zylina 49 Štefan Žigárdy 1984-05-25 189 86 2013 MsHK Zylina Puolustajat # Nimi Syntymäaika Pituus Paino Tulo joukkueesen Edellinen joukkue 12 Jakub Wanacki 1991-03-12 192 90 2011 Orlik Opole 45 Łukasz Sokół 1981-09-12 183 85 2007 THKTorun 53 Pavel Mojžíš 1977-10-31 180 90 2013 Ciarko PBS Bank KH Sanok 67 Bartłomiej Pociecha 1992-03-22 186 92 2014 Ciarko PBS Bank KH Sanok 74 Nicolas Besch 1984-10-21 179 89 2014 Ciarko PBS Bank KH Sanok 80 Jakub Ferenc 1981-06-21 200 102 2014 Diskos 87 Michał Kotlorz 1987-05-12 179 87 2007 Naprzod Janow Jaroslav Hertl 1989-10-28 192 99 2015 HC Prostejov Hyökkääjät # Nimi Syntymäaika Pituus Paino Tulo joukkueeseen Edellinen joukkue 3 Adam Bagiński (A) 1980-03-17 184 82 2003 Stczniowitc Gdansk 8 Kacper Różycki 1993-05-06 181 79 2014 HC GKS Katowice 10 Kacper Guzik 1993-04-06 182 89 2013 HC GKS Katowice 13 Jarosław Rzeszutko 1986-10-17 183 80 2013 Aksam Unin Oswiecing 14 Michał Woźnica (C) 1983-05-10 178 80 - MOSM Tychy 15 Dawid Majoch 1993-09-03 178 79 2014 1928 KTH Krynica 19 Adrian Parzyszek (A) 1975-10-18 180 84 2004 Dwory Unia Oswiecin 21 Patryk Kogut 1991-10-19 187 92 2015 Naprzod Janov 24 Radosław Galant 1990-11-10 190 88 2009 SMS Sosnowiec 29 Jurij Kuzin 1989-08-29 187 90 2014 THK Twer 66 Jakub Witecki 1990-07-21 187 83 2009 SMS Sosnowiec 73 Josef Vítek 1981-01-08 175 81 2013 Ciarko PBS Bank KH Sanok 82 Mikołaj Łopuski 1985-12-24 189 83 2013 1928 KTH Krynica 85 Marcin Kolusz 1985-01-18 185 85 2013 1928 KTH Krynica 91 Batłomiej Jezierski 1998-04-22 189 75 2014 MOSM Tychy 97 Maksim Kartoszkin 1989-05-17 183 90 2014 THK Twer == Tilastot == Mestaruus: 2005, 2015, 2018, 2019 Hopeaa: 1988, 2006, 2007, 2008, 2009, 2011, 2014, 2016, 2017 Pronssia: 1981, 1983, 2002, 2004, 2010, 2013 Luokka:Puolalaiset jääkiekkoseurat Luokka:Vuonna 1971 perustetut urheiluseurat Luokka:Sleesian voivodikunta
Mrs. Dalloway (elokuva)

Mrs. Dalloway (; myös Virginia Woolf’s Mrs. Dalloway) on vuonna 1997 ensi- iltansa saanut Marleen Gorrisin ohjaama brittiläis-yhdysvaltalais- alankomaalainen psykologinen draamaelokuva, jonka nimiroolissa on Vanessa Redgrave. Muissa rooleissa ovat muun muassa Natascha McElhone ja Rupert Graves. Mrs. Dalloway perustuu Virginia Woolfin samannimiseen vuoden 1925 romaaniin, jonka pohjalta Eileen Atkins laati elokuvan käsikirjoituksen. Stephen Bayly ja Lisa Katselas olivat elokuvan tuottajina. == Juoni == Mrs. Dalloway sijoittuu vuoden 1923 Lontooseen ja kertoo keski-ikäisestä seurapiirirouva Clarissa Dallowaysta. Hänen hyvin suunniteltuja juhliaan varjostaa vanhan kosijan paluu. Kyseisen kosijan rouva Dalloway oli tuntenut yli 30 vuotta sitten. == Näyttelijät == == Tuotanto == Mrs. Dallowayn kuvaukset alkoivat 28. heinäkuuta 1996 ja päättyivät 29. syyskuuta 1996. Elokuvan tuotanto oli keskeytettynä elokuun 14. päivästä syyskuun 3. päivään saakka. Elokuva kuvattiin Lontoon Westminsterissä ja Middlesexin Sheppertonin studioilla. == Julkaisu ja vastaanotto == Mrs. Dalloway sai ensi-iltansa Espanjassa San Sebastiánin elokuvajuhlilla 4. syyskuuta 1997. San Sebastiánin elokuvajuhlien jälkeen elokuva esitettiin myös muun muassa Kanadan Toronton elokuvajuhlilla 11. syyskuuta 1997. Yhdysvaltain ensi-ilta oli 20. helmikuuta 1998, Ison-Britannian 6. maaliskuuta 1998 ja Alankomaiden 24. syyskuuta 1998. Mrs. Dallowayn levittäjinä olivat Artificial Eye Isossa-Britanniassa ja First Look International Yhdysvalloissa vuonna 1998. Mrs. Dalloway ei ollut kaupallinen menestys, mutta se sai hyvän vastaanoton elokuvakriitikoilta. Elokuva tuotti Yhdysvalloissa 3 309 421 dollarin lipputulot; elokuvaa esitettiin ainoastaan kahdeksassa teatterissa. Rotten Tomatoes -sivuston mukaan kolmenkymmenenneljän arvostelun perusteella laskettuna kriitikoiden arvosteluista 71 prosenttia on positiivista. Mrs. Dalloway julkaistiin ensi kerran VHS:nää 29. syyskuuta 1998 ja DVD:nä 28. tammikuuta 2003. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Evening Standard -elokuvapalkinto Paras käsikirjoitus Eileen Atkins Italian National Syndicate of Film Journalists: Hopeanauha Paras naisdubbaus italian kieleen Rita Savagnone San Sebastiánin elokuvajuhlat: Kultainen simpukka Paras elokuva Marleen Gorris == Lähteet == == Aiheesta muualla == * * * * Mrs. Dalloway Rotten Tomatoes -sivustolla * Mrs. Dalloway Box Office Mojossa Luokka:Vuoden 1997 brittiläiset elokuvat Luokka:Brittiläiset romanttiset draamaelokuvat Luokka:Yhdysvaltalaiset romanttiset draamaelokuvat Luokka:Alankomaalaiset elokuvat Luokka:Vuoden 1997 yhdysvaltalaiset elokuvat Luokka:Independent-elokuvat Luokka:Brittiläiset romaaneihin perustuvat elokuvat Luokka:Yhdysvaltalaiset romaaneihin perustuvat elokuvat
Kupariheksasyanoferraatti

Kupariheksasyanoferraatti(II) eli kupariferrosyanidi (Cu2[Fe(CN)6]) on kupari- ja ferrosyanidi-ionien muodostama epäorgaaninen ioniyhdiste. Yhdistettä käytetään väriaineena ja puoliläpäisevien kalvojen valmistamiseen. ==Ominaisuudet== Huoneenlämpötilassa kupariheksasyanoferraatti(II) on väriltään punaruskeata kiteistä ainetta, joka on käytännöllisesti katsoen veteen liukenematonta. Yhdiste koostuu kuparikationista ja kompleksisesta [CuFe(CN)6]--ionista. Se liukenee muodostaen komplekseja syanidi- ja ammoniakkiliuoksiin. Kidevedettömän kupariheksasyanoferraatin lisäksi tunnetaan myös hydraatteja, joiden rakenteessa kideveden määrä vaihtelee.Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 10.5.2015 ==Valmistus ja käyttö== Kupariheksasyanoferraattia valmistetaan saostamalla kuparisuolan avulla kaliumferrosyanidiliuoksesta. Yhdistettä käytetään pigmenttinä öljymaaleissa ja emaleissa. Sitä sisältäviä punertavan- tai violetinruskeita väriaineita kutsutaan nimillä Firenzen ruskea, Hatchett-ruskea tai Van Dyck -ruskea. Kupariheksasyanoferraatti on yksi ensimmäisistä puoliläpäisevissä kalvoissa käytettävistä materiaaleista ja sitä on käytetty tässä tarkoituksessa muun muassa kasvisolujen toimintojen mallintamiseen. ==Lähteet== Luokka:Kupariyhdisteet Luokka:Rautayhdisteet Luokka:Syanidikompleksit
Vegard Forren

Vegard Forren (s. 16. helmikuuta 1988 Kyrksæterøra) on norjalainen jalkapalloilija, pelipaikaltaan keskuspuolustaja. Hän edustaa kaudella 2015 Norjan pääsarjassa pelaavaa Moldea.Vegard Forren National Football Teams -sivustolla Forren pelasi ensimmäiset ottelunsa Norjan pääsarjassa Moldessa kaudella 2008. Hän pelasi seurassa kausina 2008–2012 yhteensä 139 liigaottelua voittaen Norjan-mestaruuden kausina 2011 ja 2012. Tammikuussa 2013 Forren siirtyi 4,8 miljoonan euron siirtosummalla Englannin Valioliigan Southamptoniin. Hän ei kuitenkaan ehtinyt pelata seuran edustusjoukkueessa ainuttakaan ottelua ennen kuin palasi Moldeen jo saman vuoden heinäkuussa. Siirtosumma oli tällä kertaa kaksi miljoonaa euroa. Forren edusti Moldea Norjan pääsarjassa kausina 2013–2014 yhteensä 42 sarjaottelussa ja voitti kolmannen Norjan-mestaruutensa kaudella 2014. Norjan A-maajoukkueessa Forren teki ensiesiintymisensä vuonna 2012. == Lähteet == Luokka:Norjalaiset jalkapalloilijat Luokka:Vuonna 1988 syntyneet Luokka:Elävät henkilöt
Etzaz Hussain

Etzaz Hussain (s. 27. tammikuuta 1993 Oslo) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea. Hussain teki ensiesiintymisensä Norjan pääsarjassa 25. huhtikuuta 2011, kun hänen edustamansa Fredrikstad hävisi vieraissa Stabækille maalein 1–3. Yhteensä Hussain pelasi seurassa 32 liigaottelua kausina 2011 ja 2012. Elokuussa 2012 hän siirtyi Moldeen 400 000 euron siirtosummalla. Hussain pelasi Moldessa kausina 2012–2014 yhteensä 51 liigaottelua ja voitti Norjan-mestaruuden kausina 2012 ja 2014. Hän on pelannut säännöllisesti myös kaudella 2015. == Lähteet == Luokka:Norjalaiset jalkapalloilijat Luokka:Vuonna 1993 syntyneet Luokka:Elävät henkilöt
Pohorony Stalina

Pohorony Stalina (; ) on vuonna 1990 ensi-iltansa saanut runoilija Jevgeni Jevtušenkon ohjaama ja käsikirjoittama neuvostoliittolainen poliittinen draamaelokuva, joka sijoittuu vuoden 1953 Neuvostoliittoon Josif Stalinin hautajaisiin. Elokuva sai ensi-iltansa Yhdysvalloissa, Kalifornian Santa Monicassa, vuonna 1991. == Näyttelijät == == Lähteet == == Aiheesta muualla == * * * Pokhorony Stalina TCM Movie Databasessa Luokka:Vuoden 1990 elokuvat Luokka:Neuvostoliittolaiset draamaelokuvat Luokka:Poliittiset elokuvat Luokka:Neuvostoliitossa tapahtuvat elokuvat
Socklothällan

Socklothällan on Pohjanmaan rannikolla Uudenkaarlepyyn ja Pietarsaaren välillä sijaitseva saari joka on muodostunut maankohoamisen myötä yhteenkasvaneista Socklothällänin ja Hällgrundin saarista. Näistä saarista Socklothällan on kalliosaari jolla kasvaa heinikkoa kun taas Hällgrund on louhikkoinen ja sillä kasvaa tiheää lehtimetsää. Saarella sijaitsee tunnusmajakka, entinen luotsiasema, loisto sekä muutamia kalastusmajoja. == Tunnusmajakka == Vuonna 1824 rakennettu Socklothällanin tunnusmajakka (tunnetaan myös Hällgrundin pookina) on kahdeksankulmainen puinen torni, jonka korkeus on 21,4 metriä. Tornin ylin osa on maalattu valkoiseksi ja alaosa punaiseksi, ja sen uusittu peltikatto on musta. Saarelle rakennettiin tunnusmajakka kun 1600-luvun lopulla Tornskäriin rakennettua tunnusmajakkaa ei voitu enää käyttää Uuteenkaarlepyyhyn lännestä johtaneen laivaväylän käytyä liian matalaksi. Uusi väylä johti Uuteenkaarlepyyn satamaan pohjoisesta ja tätä varten kaupungin porvarit rakensivat tunnusmajakan Socklothällaniin. Valtio lunasti tunnusmajakan ja saarella olleen luotsipaikan rakennukset vuonna 1848. == Luotsiasema == Yksikerroksinen keltaiseksi maalattu luotsiasema sijaitsee tunnusmajakan vieressä. Luotsiasemaan kuuluu venevalkama venevajoineen. Luotsivartiotupa rakennettiin 1876 ja siellä päivysti kaksi luotsia. Luotsiseman toiminta päättyi 1950-luvulla. == Loisto == Socklothällanin saarella oleva Hällgrundin loisto rakennettiin 1883 Hällgrundin pohjoisrannalle. Loisto nostettiin 10 metriä korkealle rautaristikkojalustalle vuonna 1903 samalla kun se muutettiin kaasukäyttöiseksi ja sen korkeus on nykyisin noin 13 metriä. Loiston luokse johtaa kivetty polku johon liittyy Socklothällanin ja Hällgrundin välissä oleva pieni kivisilta. Museovirasto Valtakunnallisesti merkittävät rakennetut kulttuuriympäristöt : Uusikaarlepyy : Socklothällanin majakka- ja luotsiyhdyskunta == Lähteet == Luokka:Perämeren saaret Luokka:Suomen merialueiden saaret Luokka:Suomen tunnusmajakat Luokka:Uusikaarlepyy
Punainen lohikäärme -maalaukset

Suuri punainen lohikäärme -maalaukset ovat sarja englantilaisen runoilijan ja maalarin William Blaken akvarelleja, maalattu vuosien 1805 ja 1810 välillä. Tänä aikana Blake aikoi maalata yli sata maalausta Raamatun kuvitukseksi. Kyseessä olevat maalaukset kuvaavat osia Ilmestyskirjasta. == Maalaukset == ===Suuri punainen lohikäärme ja aurinkoon puettu nainen=== ”The Great Red Dragon and the Woman Clothed in Sun” Korkeus: 43,7 cm, leveys: 34,8 cm Säilytyspaikka Brooklyn Museum. ===Suuri punainen lohikäärme ja nainen vaatetettu auringolla=== ”The Great Red Dragon and the Woman Clothed with the Sun” Kuva on samankaltainen kuin Suuri punainen lohikäärme ja aurinkoon puettu nainen mutta eri kuvakulmasta. Korkeus: 40,8, leveys: 33,7 cm Säilytyspaikka National Gallery of Art, Washington D.C.. ===Suuri punainen lohikäärme ja merestä nouseva peto=== ”The Great Red Dragon and the Beast from the Sea” Height: 40,1 cm, leveys: 35,6 cm Säilytyspaikka National Gallery of Art, Washington D.C.. ===Pedon luku on 666=== ”The Number of the Beast is 666” Korkeus: 40,6 cm, Leveys: 33,0 cmRosenbach Museum & Library Säilytyspaikka Rosenbach Museum & Library, Philadelphia. == Kirjallisuudessa == Suuri punainen lohikäärme on tärkeässä osassa Thomas Harrisin romaanissa Punainen lohikäärme ja siitä tehdyissä elokuvissa, Psykopaatin jäljillä ja Punainen lohikäärme. Niissä esiintyy Francis Dolarhyde-niminen mies, jolla on pakkomielle William Blaken maalaukseen. Harris tekee romaanissaan virheen sekoittaessaan sarjan kaksi melkein saman nimistä maalausta ”Suuri punainen lohikäärme ja aurinkoon puettu nainen”, missä lohikäärme kuvataan takaa ja ”Suuri punainen lohikäärme ja nainen vaatetettu auringolla” missä se on kuvattu edestä. == Katso myös == * Apokalyptinen madonna == Lähteet == Luokka:Brittiläiset maalaukset luokka:1800-luku
Eero Sahlberg

Eero Sahlberg (s. 6. marraskuuta 1990) on suomalainen koripalloilija. Takamiehenä pelaava Sahlberg on Torpan Poikien kasvatti. == Pelaajaura == Sahlberg aloitti koripallon menemällä Torpan Poikien koripallokouluun 3–4-vuotiaana. ToPosta tuli Sahlbergin kasvattajaseura, jota tämä edusti B-juniori-ikäiseen asti. A-nuorissa hän pelasi Sykin joukkueessa. Nuorisoikäluokkien jälkeen Sahlberg pelasi aikuisten alasarjoissa. Hän suoritti varusmiespalveluksensa ja haki jatko-opintoihin. Sahlberg ei pitänyt itseään erityisen lahjakkaana pelaajana, mutta koripallo pysyi mukana hänen elämässään. Kaudella 2012–2013 Sahlberg nousi toiseksi korkeimmalla sarjatasolla pelanneen Keravan Energia Teamin edustusjoukkueeseen, ja seuraavalla kaudella hän pelasi I-divisioona B:ssä Pussihukissa. Kesällä 2014 Sahlberg harjoitteli onnistuneesti, ja hän teki sopimuksen Korisliigaan nousseen Helsinki Seagullsin kanssa.baskethotel.com Sahlberg ei vielä vuotta aikaisemmin osannut kuvitella pelaavansa Korisliigassa, ja lähes täysipäiväinen koripalloilu oli hänelle uusi kokemus.http://rajaheitto.fi/2015/en-ajatellut-viela-vuosi-sitten-pelaavani- korisliigassa/ Sahlbergin tulokaskauden rooli Seagullsissa oli pieni, ja takamiesten kesken käytiin kovaa kilpailua peliajasta. Sahlberg ei taustaansa vedoten ollut erityisen pettynyt peliaikaansa, jota hänelle kertyi runkosarjassa noin neljä minuuttia ottelua kohden. Hänen ottelukohtaiset keskiarvonsa olivat runkosarjassa 1,2 pistettä ja 0,3 levypalloa. Seagullsin harjoituksissa Sahlberg oli energinen, ja hän halusi luoda joukkueen tekemiseen omalta osaltaan hyvän ilmapiirin. Seagulls sijoittui runkosarjassa kahdeksanneksi ja selviytyi viimeisenä joukkueena pudotuspeleihin, joissa se kuitenkin putosi jo puolivälierissä. Sahlberg ei pudotuspeleissä kentälle päässyt. Heinäkuussa 2015 Sahlberg teki Seagullsin kanssa 1+1-vuotisen jatkosopimuksen.http://www.basket.fi/uutiset/kaikki_uutiset/?x122462=32916565 == Yksityiselämä == Sahlberg opiskelee taloustiedettä Helsingin yliopiston Valtiotieteellisessä tiedekunnassa koripallon pelaamisen ohella. Lisäksi hän on valmentanut Sykin junioreita ja tehnyt töitä. Sahlberg on asunut Töölössä. Sahlbergin myöhemmän ajan esikuva on ollut Antti Niskanen, jonka pelaajaura on ollut samantyyppinen Sahlbergin kanssa. == Lähteet == * Eero Sahlberg baskethotel.com * Eero Sahlberg basketball profile eurobasket.com ===Viitteet=== Luokka:Suomalaiset koripalloilijat Luokka:Vuonna 1990 syntyneet Luokka:Elävät henkilöt
Mohamed Elyounoussi

Mohamed Elyounoussi (s. 4. elokuuta 1994 Al Hoceima) on marokkolaissyntyinen norjalainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Southamptonia. Hän on kotimaansa lisäksi pelannut myös kaksi kautta Sveitsissä ja kaksi kautta lainasopimuksella Skotlannissa.Mohamed Elyounoussi National Football Teams -sivustolla Elyounoussi edusti kaudet 2011–2013 Sarpsborg 08:aa, jossa hän pelasi 38 Norjan pääsarjan ottelua ja teki niissä kuusi maalia. Lisäksi hän edusti seuraa toiseksi korkeimmalla sarjatasolla 26 ottelussa, joissa hän teki yhdeksän maalia. Kaudeksi 2014 Elyounoussi siirtyi Moldeen, jossa hän ensimmäisellä kaudellaan voitti Norjan-mestaruuden, pelasi 30 liigaottelua ja teki niissä 13 maalia. Seuraavalla kaudella hän teki 28 liigaottelussa 12 maalia sekä kolmannella kaudellaan 12 liigaottelussa viisi maalia. Elyounoussi siirtyi heinäkuussa 2016 sveitsiläisseura Baseliin. Hän pelasi kahden kauden aikana 65 superliigaottelua ja teki niissä 21 maalia. Ensimmäisellä kaudellaan hän voitti Sveitsin-mestaruuden. Hän siirtyi kesällä 2018 englantilaisseura Southamptoniin, jossa hän pelasi avauskaudellaan 16 valioliigaottelua. Kaudet 2019–2021 hän oli lainalla skotlantilaisseura Celticissä, jossa hän pelasi 44 liigaottelua, teki 14 maalia ja voitti vuonna 2020 liigamestaruuden. Kaudella 2021–2022 hän pelasi Southamptonissa 30 valioliigaottelua ja teki niissä neljä maalia. Seuraavalla kaudella hän pelasi 33 valioliigaottelua ja onnistui kerran maalinteossa. Norjan A-maajoukkueessa Elyounoussi teki ensiesiintymisensä tammikuussa 2014. Hän on pelannut heinäkuun 2023 puoliväliin mennessä 52 maaottelua, joissa hän on tehnyt yhdeksän maalia. Maaleistaan kuusi hän on tehnyt MM-karsintaotteluissa: kolme maalia lokakuussa 2017 vierasottelussa San Marinoa, yhden maalin syyskuussa 2021 vierasottelussa Latviaa ja kaksi maalia lokakuussa 2021 kotiottelussa Montenegroa vastaan. == Lähteet == Luokka:Norjalaiset jalkapalloilijat Luokka:Vuonna 1994 syntyneet Luokka:Elävät henkilöt